kardosdrur/scandi-wiki huggingface dataset:
Andre Villas-Boas

Luís André de Pina Cabral e Villas-Boas, bedre kendt som André Villas-Boas (født 17. oktober, 1977 i Porto), er en portugisisk fodboldtræner. Han var manager i den engelske Premier League-klub Chelsea indtil 4. marts 2012. Den 3. juli 2012 blev han offentliggjort som ny manager i Tottenham Hotspur F.C., og den 15. december blev han så fyret, efter flere store nederlag, senest mod Liverpool, hvor kampen endte 5-0 til Liverpool.

Karriere 
Villas-Boas havde som 21-årig kortvarigt værettræner for de Britiske Jomfruøers fodboldlandshold, før han indtog assistent-rollen i Porto under sin mentor José Mourinho. Villas-Boas fulgte senere Mourinho til både Chelsea og Internazionale.

Académica 
Ved starten på 2009/10 sæsonen forlod Villas-Boas Mourinho for at jagte drømmen som manager, hvorefter han blev ansat i den portugisiske Primeira Liga-klub Académica de Coimbra. Klubben var ved Villas-Boas ansættelse i bunden af ligaen uden sejre, men introduktionen af den portugisiske manager viste sig at blive en succes, og Académica spillede sig ud af nedrykningsfare. Derudover førte Villas-Boas klubben frem til semi-finalen i den portugisiske liga-cup, hvor de tabte til portugiserens kommende klub Porto.

Porto 
Villas-Boas' meteoriske karriere fortsatte, da han den 2. juni, 2010, blev annonceret som ny Porto-manager. Allerede den 7. august, 2010, vandt han sit første trofæ, da Porto slog S.L. Benfica i den Portugiske Supercup, hvilket blev fulgt op med yderligere tre titler i form af Primeira Liga, UEFA Europa League og den portugisiske cup. Han blev samtidig med sine kun 33 år og 213 dage den yngste manager nogensinde, som har vundet en europæisk turnering.

Den 21. juni, 2011, sagde Villas-Boas sit job op i Porto, hvorefter han skiftede til Premier League-klubben Chelsea.

Chelsea 
Chelsea bekræftede ansættelsen af Villas-Boas på en tre-årig kontrakt den 22. juni, 2011. For at ansætte Villas-Boas var Chelsea tvunget til at betale Porto 15 millioner euro, hvilket aktiverede en frikøbsklausul i portugiserens kontrakt.

Den 4. marts 2012 blev han fyret efter nederlag til West Bromwich dagen før. Han nåede derfor kun 40 kampe i spidsen for holdet.

Referencer 

Fodboldtrænere fra Portugal
Fodboldtrænere fra Chelsea F.C.
Geoffrey Taylor

Geoffrey Barron Taylor (4. februar 1890 – 25. april 1915) var en canadisk roer som deltog i de olympiske lege 1908 i London.

Taylor vandt to bronzemedaljer i roning under Sommer-OL 1908 i London. Han var med på den canadiske otter som besejrede en norsk otter i kvartfinalen men som tabte i semifinalen til en britisk båd som senere vandt i finalen. Han kom også på en tredjeplads i fire uden styrmand sammen med Gordon Balfour, Becher Gale og Charles Riddy.

Eksterne henvisninger 

Roere fra Canada
Personer fra Toronto
Norman Taylor

Norman William Taylor (født 15. april 1899, død 14. december 1980) var en canadisk roer som deltog i de olympiske lege 1924 i Paris.

Taylor vandt en sølvmedalje i roning under OL 1924 i Paris. Han var med på den canadiske otter som kom på en andenplads efter USA. Deltagerne på den canadiske otter bestod af Arthur Bell, Robert Hunter, William Langford, Harold Little, John Smith, Warren Snyder, Norman Taylor, William Wallace og Ivor Campbell som var styrmand.

Eksterne henvisninger 
 

Roere fra Canada
Nokia 2690

En Nokia 2690 er en mobiltelefon, produceret af Nokia. Det er en firebåndstelefon, der kan operere på 850, 900, 1800 1900 MHz med automatisk skift mellem frekvenserne. Den måler 107,5 x 45,5 x 13,8 mm og vejer 80,7 gram.

Tekniske specifikationer 
 Digitalt kamera (640x480) og videooptager (176x144)
 MP3, ringetoner og brugeroprettede ringtoner (stemmeoptager)
 FM-radio
 Bluetooth 2.0
 SMS, MMS, email, og Nokia Xpress Audio Messaging
 25 MB intern dynamisk hukommelse, microSD port til hukommelseskort med hot-swap, maks. 8 GB

Dimensioner 
 Rumfang: 58.8 cm3
 Vægt: 80,7 g
 Længde: 107.5 mm
 Bredde: 45.5 mm
 Tykkelse: 13.8 mm

Skærm 
 45.72 mm, 262.144 farver, 128 x160 pixels

Billeder 
 0.3 MP kamera/VGA (640x480, 176x144 video)
 TFT farveskærm

Multimedie 
 Kamera (foto- og videooptager)
 Musikafspiller (AMR, AMR-WB, MIDI, MXMF, MP3, AAC, MP4/M4A/3GP/3GA (AAC, AAC+, eAAC+, AMR, AMR-WB), X-Tone, WAV (PCM, a-law, mu-law, ADPCM), WMA (WMA9, WMA10)
 Videoafspiller (174x144 3GP)
 Stemmmeoptager
 FM-radio med RDS-understøttelse

Beskeder 
 Email, understøtter POP3, IMP4 og SMTP protocols
 Nokia XpressAudio Messaging (send hilsner med stemmeklip))
 SMS
 MMS

Javaapplikationer
 MMS 1.3 (understøtter 300 KB i størrelse)
 Nokia Xpress Audio Messaging tiit

Forbindelser 
 Foto og datadelning medBluetooth 2.0 og USB

Browsere 
 Opera Mini browser
 Indbygget browser.

Strømforsyning 
 Batteri: BL-5C
 Kapacitet: 860 mAh 
 Taletid: Op til 270 minutter (GSM)
 Standby: Op til 335 timer(GSM)

Indhold af salgspakke 
 Nokia 2690
 Batteri BL-4C
 Stereo Headset WH-102
 Oplader, AC-3
 Brugervejleding

Operativsystem 
Nokia OS

Eksterne henvisninger 

 Specifikationer 

2690
Jarno Trulli

Jarno Trulli (født  13. juli 1974 i Pescara, Abruzzo) er en tidligere italiensk Formel 1-racerkører. Han har været regelmæssig kører i Formel 1 fra 1997 til 2011, hvor han har kørt for Minardi, Prost, Jordan, Renault, Toyota og Lotus Racing. Han skulle være kører for Caterham F1 i 2012; han havde kørt i en forsæsonstest, men den 17. februar 2012 var det annonceret at han bliver erstattet af russeren Vitalij Petrov. Dette efterladte Formel 1 uden en italiener for første gang siden 1969.

Den 18. juli 2014 var det annonceret at han skal køre for det nye Formel E serie for hans eget hold, Trulli Formula E Team, i partnerskab med Drayson Racing og Super Nova Racing.

Hans sejr i Monacos Grand Prix 2004 for Renault, er til dato hans eneste sejr i sin Formel 1-karriere.

Formel 1-karriere

1997: Minardi

1998-1999: Prost

2000-2001: Jordan

2002-2004: Renault

2005-2009: Toyota

2010-2011: Lotus Racing

Eksterne henvisninger 

 

Formel 1-kørere fra Italien
Formel E-kørere fra Italien
Vitalij Petrov

Vitalij Aleksandrovitj Petrov (, født  8. september 1984 i Vyborg) er en russisk Formel 1-kører, der kører for Renault. Han er til dato en af tre russere, der har kørt om Formel 1-verdensmesterskabet. De øvrige er den nuværende Alphatauri kører Daniil Kvjat samt den tidligere Williams kører Sergej Sirotkin (). Petrov blev også den første russer på podiet med en 3.plads, ved 2011 Australien Grand Prix.

Referencer

Eksterne henvisninger 

 

Formel 1-kørere fra Rusland
Personer fra Vyborg
Sportsfolk fra Rusland
William Thoburn

William Thoburn (3. december 1906 i Quebec – juni 1997) var en canadisk roer som deltog i de olympiske lege 1932 i Los Angeles.

Thoburn vandt en bronzemedalje i roning under OL 1932 i Los Angeles. Han var med på den canadiske otter som kom på en tredjeplads efter USA og Italien. Mandskabet på den canadiske båd var: Earl Eastwood, Joseph Harris, Stanley Stanyar, Harry Fry, Cedric Liddell, William Thoburn, Donald Boal, Albert Taylor og George MacDonald som var styrmand.

Eksterne henvisninger 
 http://www.sports-reference.com/olympics/athletes/th/bill-thoburn-1.html 

Roere fra Canada
Personer fra Québec (by)
Tomás Adriano

Tomás Adriano de León (født 14. oktober 1977 i Torreón, Coahuila) er en tidligere mexicansk fodboldspiller. Han spillede som målmand senest for C.F. La Piedad, og har også spillet for Santos Laguna, Club León og Dorados de Sinaloa.

Referencer 

Fodboldspillere fra Mexico
Fodboldspillere fra Club Santos Laguna
Fodboldspillere fra Club León
Battlefield Heroes

Battlefield Heroes var et online, 3rd person shooter, tegnefilms computerspil fra 2008, baseret på 2. verdenskrig. 
Spillet var bygget op  på de to sider der kæmpede mod hinanden; "Nationals" og "Royals", hvor man selv kunne vælge hvilken side man vil kæmpe for. 

Battlefield Heroes, der tre forskellige måder (klasser) at kæmpe på, de hedder således: (Commando, Soldier, Gunner.) hvor hver klasse her sine helt egne unikke evner. 

Spillet er udviklet af EA, og var en stor succes, men blev den 14. juli 2015 lukket helt ned på grund af mangel på spillere.

Se også 
 Aimbot Hjælpeprogram der anvendes til at snyde i PC-spil.

Computerspil fra 2008
Free-to-play
Josué Castillejos

Josué Castillejos Toledo (født 14. april 1981 i Toluca) er en mexicansk midtbanespiller som i øjeblikekt spiller for Club Universidad de Guadalajara som ligger i Liga de Ascenso.

Eksterne henvisninger 
 Josué Castillejos stats 

Fodboldspillere fra Mexico
Fodboldspillere fra Deportivo Toluca
Mwape Miti

Mwape Miti (født 24. maj 1973) er en tidligere zambisk fodboldspiller, der spillede i angrebet. Han scorede 109 mål i 246 kampe, da han spillede for OB i perioden 1997-2006. Før det spillede han i Power Dynamos Kitwe i Zambia. Han blev delt topscorer i Superligaen i 2003/04 med 19 mål. Han indstillede karrieren i 2006.

Han har spillet 33 kampe for Zambia og var med ved African Nations Cup i 1996 og 2000.

Eksterne henvisninger 
 Info på www.zambianfootball.net

Fodboldspillere fra Zambia
Fodboldspillere fra Odense Boldklub
Oswaldo Alanis

Oswaldo Alanis Pantoja (født 19. marts 1989 i Morelia, Michoacán, Mexico) er en mexicansk fodboldspiller, der spiller som forsvarsspiller for Mazatlán F.C. Han har tidligere spillet for blandt andet Santos Laguna og Guadalajara.

Alanis står (pr. april 2022) noteret for 23 kampe og to scoringer for det mexicanske landshold.

U-23 landsholdsoptrædener

22. februar 2012

Eksterne henvisninger 
 
 Oswaldo Alanis stats 

Fodboldspillere fra Mexico
Fodboldspillere fra Estudiantes Tecos
Fodboldspillere fra Club Santos Laguna
Julius Thomson

Julius Alexander Thomson (4. september 1882 i Toronto - 26. oktober 1940) var en canadisk roer som deltog i de olympiske lege 1908 i London.

Thomson vandt en bronzemedalje i roning under Sommer-OL 1908 i London. Han var med på den canadiske otter som besejrede en norsk otter i kvartfinalen men som tabte i semifinalen til en britisk båd som senere vandt i finalen.

Eksterne henvisninger 
 http://www.sports-reference.com/olympics/athletes/th/julius-thomson-2.html 

Roere fra Canada
Personer fra Toronto
Frederick Toms

Frederick Percy Toms (født 15. april 1885, død 26. juni 1965) var en canadisk roer som deltog i de olympiske lege 1908 i London.

Toms vandt en bronzemedalje i roning under Sommer-OL 1908 i London. Sammen med Norway Jackes kom den canadiske toer på en tredjeplads efter to britiske både.

Eksterne henvisninger 
 http://www.sports-reference.com/olympics/athletes/to/frederick-toms-1.html 

Roere fra Canada
Lama (flod)

Lama (, ) er en flod i Moskva og Tver oblast i Rusland. Den er en biflod til Sjosja. Lama er 139 km lang, med et afvandingsareal på 2.330 km². Floden er tilfrosset fra november frem til månedsskiftet marts/april. Historisk set var floden en del af den vigtige vandvej mellem floderne Volga og Moskva. Byen Volokolamsk ligger ved bredden af Lama.

Referencer

Ekstern henvisning

Floder i Moskva oblast
Floder i Tver oblast
Nara (flod)

Nara (russisk: Нара) er en flod i Moskva og Kaluga oblast i Rusland. Den er en venstre biflod til Oka. Floden er 158 km, med et afvandingsområde på 2.030 km². Nara fryser over i november-december og er frosset over til april. Ved floden ligger byerne Naro-Fominsk og Serpukhov.

Floder i Moskva oblast
Floder i Kaluga oblast
Osjotr

Osjotr (russisk: Осётр) er en flod i Tula og Moskva oblast i Rusland. Den er en højre biflod til Oka. Floden er 228 km lang, med et afvandingsområde på 3.480 km². Osjotr fryser til i november og er frosset over til første halvdel af april. Byen Zarajsk ligger ved Osjotr.

Floder i Moskva oblast
Floder i Rjasan oblast
Floder i Tula oblast
Tennis Girl

Tennis Girl er en berømt plakat, hvor en tennisspiller uskyldigt hiver op i nederdelen og dermed blotter sin ende. 

Motivet til den originale plakat blev taget til en kalender i september 1976 af Martin Elliott. 

Plakaten har solgt i to millioner eksemplarer og modellen på billedet er Elliotts daværende kæreste, den dengang 18-årige Fiona Butler nu Walker. 

Fotografiet er taget på en tennisbane i Edgbaston ved Universitetet i Birmingham, hvor den moderne form for tennis blev udviklet i 1859.

Eksterne henvisninger 
 Birmingham Post – Tennis girl Fiona Butler talks about the photoshoot in Birmingham that made her a poster icon 
 Jyllands Posten – Berømt bagdels ejer afsløret 

Girl
Fotografier
Luxembourg (belgisk provins)

Luxembourg (tysk og nederlandsk: Luxemburg) er den sydøstligste provins i Vallonien og Belgien. Denne provins må ikke forveksles med nabolandet, storhertugdømmet Luxembourg.

Beliggenhed 
Provinsen grænser til de belgiske provinser Namur og Liège. Desuden grænser provinsen Luxembourg op til landene Luxembourg og Frankrig. Provinshovedstaden hedder Arlon. Arealet er 4443 km², og provinsen er inddelt i fem administrative distrikter (arrondissementer) med 44 kommuner.

Oprettelse 
Provinsen opstod ved det moderne Luxembourgs tredje deling i 1839. Ved denne lejlighed måtte storhertugdømmet Luxembourg afstå to tredjedele af sit territorium til Belgien.

Provinser i Belgien
Liège (provins)

Liège (tysk: Lüttich, nederlandsk: Luik) er den østligste provins i Vallonien og Belgien.

Beliggenhed 
Provinsen grænser op til de belgiske provinser Luxembourg, Namur, Vallonsk Brabant, Flamsk Brabant og Limburg. Desuden grænser Liège op til landene Nederland, Tyskland og Luxembourg. Provinshovedstaden hedder Liège. Arealet er 3844 km², og provinsen er delt ind i fire administrative distrikter (arrondissementer) med 84 kommuner.

Fransk og tysk 
Det meste af provinsen er fransktalende. Kommunerne længst mod øst er dog tysktalende.

Erhverv og industri 
Provinsen Liège husede tidligere en stor del af Belgiens sværindustri, ligesom der blev drevet minedrift i provinsen, bl.a. ved Stenkulminen i Hasard de Cheratte.

Referencer 

Provinser i Belgien
Håris

Håris (, ), også kaldt nisseskæg og angel hair ice, kan dannes i fugtigt snefrit vejr ved temperaturer lidt under frysepunktet på rådnende og fugtigt løvtræ uden bark. Det kan blive op til 10 cm langt.

Det blev beskrevet af Alfred Wegener i 1918. I de seneste år er det blevet undersøgt af den schweiziske naturforsker Gerhart Wagner som har skrevet om det i populærvidenskabelige schweiziske tidsskrifter og er medforfatter på en lang artikel om håris fra Institut for Anvendt Fysik ved universitetet i Bern. 

Her når man frem til at svampe inde i træet danner CO2 og vand, som presses ud gennem marvstrålerne og fryser. Der er også ufuldstændigt nedbrudte næringsstoffer i vandet, som virker som kim ved isdannelsen.

Nyere forskning påviser at fænomenet skyldes svampen Exidiopsis effusa.

Kilde 

 Alfred Wegener: "Haareis auf morschem Holz". Die Naturwissenschaften 6/1, 1918. S. 598–601.
 Leif Rasmussen: "Is med mange navne: Håris, isvat, svampeis, alfehår..". Vejret 28/1, 2006. S. 1-3. (Download: pfd)
 Gerhart Wagner und Christian Mätzler: "Haareis auf morschem Laubholz als biophysikalisches Phänomen" – Forschungsbericht Nr. 2008-05-MW September 2008 (Download: www.iap.unibe.ch )

Meteorologi
Vandis
Ruslands håndboldlandshold (damer)

Rusland håndboldlandshold er det russiske landshold i håndbold for damer. De har vundet VM i 2001, 2005, 2007 og 2009 og vandt sølv ved OL i 2008 og guld ved OL i 2016 i Brasilien. De vandt også bronze ved EM i 2000 og 2008.

Holdet vandt OL-håndboldfinalen i kvindehåndbold under Sommer-OL 2016 i Rio de Janeiro 22-19, over .

Resultater

VM i håndbold 
  1993: 5.-plads
 / 1995: 6.-plads
  1997: 4.-plads
 / 1999: 12.-plads
  2001: 
  2003: 7.-plads
  2005: 
  2007: 
  2009: 
  2011: 6.-plads
  2013: Ikke kvalificeret
  2015: 5.-plads
  2017: 5.-plads
  2019: 
  2021: 8.-plads

EM i håndbold 
  1994: 6.-plads
  1996: 7.-plads
  1998: 9.-plads
  2000: 
  2002: 4.-plads
  2004: 4.-plads
  2006: 
  2008: 
  2010: 7.-plads
  2012: 6.-plads
  2014: 14.-plads
  2016: 7.-plads
  2018: 
  2020: 5.-plads
  2022: Diskvalificeret

Olympiske lege 
  1996: Ikke kvalificeret
  2000: Ikke kvalificeret
  2004: Ikke kvalificeret
  2008: 
  2012: 8.-plads
  2016: 
  2020:

Truppen 
Den aktuelle spillertrup til VM i kvindehåndbold 2021 i Spanien, den 1. til 19. december 2021.

Cheftræner:  Ludmila Bodnieva.

Nævnværdige spillere 

Nedenstående er navne på spillere der har været repræsenteret på All-star holdet, ved en slutrunde.
Bedste spiller
Ljudmila Bodnijeva, VM 2005
Ljudmila Postnova, VM 2009
Anna Vjakhireva, Sommer-OL 2016, Sommer-OL 2020; EM 2018
All-Star Team
Natalja Derjugina, VM 1995, VM 1997
Natalija Todorovska, VM 1997
Irina Poltoratskaja, VM 2001
Ljudmila Bodnijeva, VM 2001, VM 2005; EM 2002, EM 2004 og EM 2006
Inna Suslina, EM 2006; VM 2009
Jana Uskova, VM 2007
Ljudmila Postnova, Sommer-OL 2008
Irina Bliznova, Sommer-OL 2008
Polina Kuznetsova, VM 2007; EM 2012; Sommer-OL 2016, Sommer-OL 2020
Emilija Turej, VM 2011
Darja Dmitrijeva, Sommer-OL 2016
Anna Vjakhireva, VM 2019, Sommer-OL 2019
Bedste forsvarsspiller
Nadezjda Muravjeva, EM 2008

Landstrænere gennem tiden

Se også 
 Sovjetunionens håndboldlandshold (damer)
 Ruslands håndboldlandshold (herrer)

Referencer

Eksterne henvisninger 

 Ruslands håndboldforbund  
 Oversigt over kampe spillet af landsholdet hos EHF 
 Oversigt over kampe spillet af landsholdet hos the-sports.org 
 Rusland håndboldforbund hos IHF 

Kvindehåndboldlandshold
Håndboldlandshold (damer)
Lawrence Brownlee

Lawrence Brownlee, født 24. november 1972  Youngstown, Ohio) er en amerikansk tenor der synger i bel canto-genren.

Brownlee gav en velmodtaget koncert i Danmark i 2011.

Henvisninger 

Operasangere fra USA
Latvenergo

Latvenergo er et statsejet aktieselskab i Letland, som virker indenfor produktion og distribution af elektricitet og fjernvarme. Latvenergo fremstiller 70% af Letlands elektricitet, og ansås i 2010 for den mest værdifulde virksomhed i Letland. Latvenergo ejer tre vandkraftværker: Pļaviņas-, Riga- og Ķegums vandkraftværker, med en samlet produktionskapacitet på 1.463 MWe, to kombinerede varmekraftværker med en produktionskapacitet på 474 MWe og en varmekapacitet på 1.525 MWt samt to vindmølleparker med en produktionskapacitet på 2 MWe.

Kildehenvisninger

Eksterne henvisninger 
 Officiel hjemmeside 

Statsejede virksomheder fra Letland
Energivirksomheder fra Letland
Etableret i 1958
Peter Tranberg

Peter Tranberg (født 28. juli 1978 i Støvring) er en tidligere dansk fodboldspiller, der senest spillede for Blokhus FC i 1. division. Han spillede på midtbanen og har tidligere været holdets anfører.

Karriere

AaB 
Tranberg fik sin fodboldopdragelse i Støvring IF. Han fik debut for 1. holdet i AaB, da han 1. juni 1997 kom på banen i superligakampen mod Akademisk Boldklub på Aalborg Stadion. I løbet af 8 sæsoner i AaB, nåede Tranberg i alt at spille 130 kampe for 1. holdet, hvoraf de 98 var i Superligaen. Tranberg scorede 6 mål i Danmarks bedste række for AaB.

Efter flere kontraktforlængelser i perioden 1997 til 2005, valgte klubben og Tranberg at stoppe samarbejdet i sommeren 2005. Peter Tranbergs sidste kamp i AaBs trøje blev den 27. november 2004 på hjemmebane mod OB.

Fylkir 
I august 2005 tog Peter Tranberg til Island, hvor han skrev en korttidskontrakt med klubben Fylkir fra hovedstaden Reykjavik. Her blev han holdkammeret med sin tidligere kollega i AaB, angriberen Christian Christiansen. Klubben lå på daværende tidspunkt i den nederste del af den bedste islandske række, Úrvalsdeild. Efter sæsonafslutning nogle måneder senere overlevede klubben i rækken, og Tranberg rejste retur til Nordjylland.

Jetsmark IF / Blokhus FC 
Peter Tranberg kom efter opholdet i Island, til den nordjyske klub Jetsmark Idrætsforening i Pandrup. Da klubben i sommeren 2008 overgik til eliteoverbygningen Blokhus FC fulgte Tranberg med. I december 2008 forlængende parterne kontrakten, så den var gældende til udgangen af 2010. Aftalen blev i december 2010 forlænget med yderlige 6 måneder.

11. juni 2011 kunne Tranberg som anfører for Blokhus FC, løfte pokalen som vinder af 2. division Vest. Ugen efter rykkede holdet op i 1. division for første gang i klubbens historie, efter en play-off sejr over Nordvest FC. Efter oprykningen var Tranberg uden en kontrakt, men gik i dialog med klubben om en forlængelse af aftalen. I midten af juli 2011 forlængede Tranberg og Blokhus FC samarbejdet til slutningen af 1. division 2011-12. I sommeren 2012 valgte Tranberg at indstille karrieren.

Galleri

Eksterne henvisninger

Referencer 

Fodboldspillere fra Danmark
Fodboldspillere fra Støvring IF
Fodboldspillere fra AaB
Fodboldspillere fra Fylkir
Fodboldspillere fra Jetsmark IF
Fodboldspillere fra Jammerbugt FC
Personer fra Støvring
Percy Heath

Percy Heath (30. april 1923 i North Carolina – 28. april 2005 i New York USA) var en amerikansk kontrabassist. Heat der er bror til Albert Heath og Jimmy Heath, er nok mest kendt fra sit virke i gruppen Modern Jazz Quartet. Han dannede også sammen med sine brødre The Heathbrothers, som lavede en snes plader sammen.

Han har spillet med Dizzy Gillespie, Charlie Parker,Max Roach, Thelonius Monk, Miles Davis, Wes Montgomery, Johnny Griffin og Milt Jackson.

Han hører til generationen omkring swing og begyndelsen af bebop stilen på bas, og var sammen med Oscar Pettiford og Milt Hinton, en vigtig bassist op gennem 1940'erne og 1950'erne.

Eksterne kilder/henvisninger 

 Biografi

Jazzmusikere fra USA
Bassister fra USA
Håndbold under sommer-OL 2012

Håndbold under sommer-OL 2012 i London blev afviklet fra 28. juli til 12. august i Copper Box og Basketball Arena i London. Der var en turnering for både mænd og kvinder, hver med tolv deltagere, der blev delt op i to grupper med hver seks hold. Fire hold fra hver gruppe gik videre til slutspillet, dvs. kvartfinalerne, semifinalerne og finalen . Både herrernes og kvindernes turnering blev genvundet af de forsvarende mestre, nemlig hhv.  og .

Kvalificerede hold 
Følgende hold, foruden værtsnationen, deltog ved OL. Mestrene kvalificerede sig direkte fra den pågældende slutrunde, de øvrige kvalificerede sig via en kvalifikationsturnering i den periode, der står nederst i tabellen:

Dommere 
Det internationale håndboldforbund, International Handball Federation, udtog følgende 17 dommerpar til OL: 

  Charlotte Bonaventura og Julie Bonaventura
  Diana-Carmen Florescu og Anamaria Duta
  Carlos Maria Mariana og Dario Leonel Minore
  Yalatima Coulibali og Mamoudou Diabate
  Matija Gubica og Boris Milosevic
  Vaclv Horacek og Jiri Novotny
  Per Olesen og Lars Ejby Pedersen
  Oscar Raluy og Angel Sabroso
  Nordine Lazaar og Laurent Reveret
  Brian Bartlett og Allan Stokes
  Lars Geipel og Marcus Helbig
  Gjorgy Nachevski og Slave Nikolov
  Kenneth Abrahamsen og Arne M. Kristiansen
  Mansour Abdulla Al-Suwaidi og Saleh Jamaan Bamurtef
  Nenad Krstic og Peter Ljubic
  Nehnad Nikolic og Dusan Stojkovic
  Omar Mohammed Zubaeer Al-Marzouqi og Mohammed Rashid Mohamed Al-Nuaimi

Slutrunde 
Der blev trukket lod til den olympiske håndboldturnering 30. maj 2012.

Mænd

Gruppe A

Gruppe B

Slutspil

Kvinder

Gruppe A

Gruppe B

Slutspil

Kvalifikation 
Foruden værtsnationen kvalificerede de op til OL seneste kontinentale mestre og verdensmestre sig til OL sammen med seks hold fra en OL-kvalifikation. I denne kvalifikation deltog tolv hold, der blev fordelt i tre puljer med fire hold i hver, hvor nr. 2-4 fra det seneste VM blev tilbudt værtsskab for hver sin kvalifikationsgruppe. I hver pulje deltog fire hold, der alle mødte hinanden én gang. Kampene blev spillet fredag, lørdag og søndag i samme weekend, hvorefter to hold i hver pulje kvalificerede sig til OL.

Mænd 
OL-kvalifikationen fandt sted 6. – 8. april 2012 i Spanien, Sverige og Kroatien.

Gruppe 1 
Kampene i gruppe 1 blev spillet i Alicante, Spanien.

Gruppe 2 
Kampene i gruppe 2 blev spillet i Göteborg, Sverige.

Gruppe 3 
Kampene i gruppe 3 blev spillet i Varazdin, Kroatien.

Kvinder 
OL-kvalifikationen fandt sted 25. – 27. maj 2012 i Frankrig, Spanien og Danmark.

Gruppe 1 
Kampene i gruppe 1 blev spillet i Lyon, Frankrig.

Gruppe 2 
Kampene i gruppe 2 blev spillet i Guadalajara, Spanien.

Gruppe 3 
Kampene i gruppe 3 blev spillet i Aalborg, Danmark.

Kilder/eksterne henvisninger 

 Kvalifikationsreglerne til OL, ihf.info 
 Om håndboldturneringen på hjemmesiden for OL 2012 
 Kvalificerede hold  
 Tunesien tager sidste plads i OL-kvalen, dr.dk 20. januar 2012

Noter 

Sportsgrene under sommer-OL 2012
2012
Håndbold i 2012